Kriteriji vrednovanja za 8. razred iz hrvatskoga jezika

Postoci u ocjenjivanju ispita i kontrolnih radova:

40–60 % 🡪 dovoljan

61–75 % 🡪 dobar

76–90 % 🡪 vrlo dobar

9–100% 🡪 odličan

*Hrvatski jezik – interesi učenika, sposobnosti i odnos prema radu*

Odličan (5)

* izražava znatiželju i zanimanje za jezično gradivo (izražena unutarnja motivacija)
* posjeduje sposobnost preoblikovanja (redefinicije)
* ima bogato predznanje
* bez teškoća rješava problemske zadatke
* uči s razumijevanjem i ima razvijeno logičko zaključivanje
* s lakoćom odvaja bitno od nebitnoga
* samostalno izvodi pravila i zaključke
* usvaja gradivo s potpunim razumijevanjem i na razini samostalne primjene
* sudjeluje u raspravama i iznosi vlastite primjere
* uspješan je u različitim metodama učenja
* naučeno primjenjuje u praksi
* posvećuje pozornost zadatku i urednosti izvršenog
* aktivno sudjeluje u nastavi, brzo i točno zaključuje povezujući nastavne sadržaje
* brzo i točno primjenjuje naučene jezikoslovne sadržaje
* u pisanim provjerama pokazuje najmanje 90% znanja redovito i samostalno piše domaće zadaće
* često samostalno proširuje znanje koristeći se različitim izvorima informacija

 vrlo dobar (4)

* samostalno uči i marljiv je, ali bez zanimanja (izražena vanjska motivacija)
* aktivno sudjeluje u nastavi, uglavnom točno zaključuje povezujući nastavne sadržaje
* ima dobro predznanje
* uči s razumijevanjem i svjesno usvaja znanje
* sudjeluje u raspravama
* s lakoćom pristupa rješavanju zadataka, ali katkada griješi
* naučeno uglavnom primjenjuje u praksi; naučene jezikoslovne sadržaje primjenjuje uglavnom točno
* u pisanim provjerama pokazuje 76–90% znanja
* motiviran je za izvršavanje svih tipova zadaća
* redovito i samostalno piše domaće zadaće

dobar (3)

* povremeno potrebni poticaji u radu
* sudjeluje u nastavnome radu na učiteljev poticaj ili poticaj drugih učenika
* predznanje mu je na razini prisjećanja
* naučene jezikoslovne sadržaje pamti i reproducira, ali ih neredovito ili teže primjenjuje
* otežano usvaja slovničke sadržaje pa bi im trebalo posvetiti više pozornosti
* znanje usvaja na razini reprodukcije
* u pisanim provjerama ostvaruje 61–75 % točnih odgovora
* izražava nesigurnost pri objašnjavanju činjenica i pojmova
* prepoznaje jezične pojave, ali je u njihovoj primjeni nesiguran
* razumije, ali povremeno ne zna obrazložiti odgovarajuće jezične zakonitosti
* domaće zadaće piše uglavnom redovito

dovoljan (2)

* iskazuje nesamostalnost u radu
* ima slabo predznanje
* povremeno zanemaruje izvršavanje zadataka
* znanje primjenjuje s djelomičnim razumijevanjem
* pokazuje slabu motiviranost za spoznavanje jezičnih sadržaja
* potrebni su stalni poticaji u radu
* na učiteljev poticaj sudjeluje u nastavnome radu i zapisuje nastavne sadržaje
* u pisanim provjerama ostvaruje 40–60% točnih odgovora
* otežano povezuje činjenice
* uglavnom piše domaće zadaće rješavajući jednostavnije zadatke

nedovoljan (1)

* ne sudjeluje u radu, ne prati nastavu i ne zapisuje nastavne sadržaje
* u pisanim provjerama pokazuje manje od 40% znanja
* ne piše domaće zadaće
* ne dolazi na dogovorene sate dopunske nastave

JEZIK

|  |  |
| --- | --- |
| TEMA | Nastajanje riječi |
| NEDOVOLJAN | Ne prepoznaje jezične pojave. Ne uspijeva samostalno definirati i nabrojiti jezične pojave. Ne prisjeća se jezičnih sadržaja. |
| DOVOLJAN | Pamti osnovne definicije, nabraja ključne pojmove, prepoznaje ih i imenuje. |
| DOBAR | Uočava i razumije jezične pojave, opisuje ih, nabraja i razlikuje načine nastanaka riječi. Navodi najtipičnije primjere. |
| VRLO DOBAR | Učenik razumije jezične zakonitosti i tumači ih. Zna objasniti i upotrijebiti jezično znanje. Samostalno raščlanjuje i rješava jezične zadatke. |
| ODLIČAN | Učenik objašnjava i razlikuje jezične pojmove. Samostalno prosuđuje, analizira i povezuje jezične zakonitosti. |

|  |  |
| --- | --- |
| TEMA | Podrijetlo riječi |
| NEDOVOLJAN | Ne razlikuje jezične pojmove. Ne prepoznaje jezične pojave. |
| DOVOLJAN | Razlikuje književne i dijalektne riječi. |
| DOBAR | Razlikuje riječi s obzirom na podrijetlo. Navodi najtipičnije primjere. |
| VRLO DOBAR | Razlikuje tuđice od posuđenica. |
| ODLIČAN | Upotpunjuje znanja samostalnim primjerima. Tumači njihovo podrijetlo. |

|  |  |
| --- | --- |
| TEMA | Riječi jednaka oblika, a različita značenja |
| NEDOVOLJAN | Ne razlikuje jezične pojmove. ne prepoznaje jezične pojave. |
| DOVOLJAN | Nabraja ključne pojmove, prepoznaje ih i imenuje. |
| DOBAR | Nabraja primjere. Razlikuje riječi jednaka oblika, a različita značenja. |
| VRLO DOBAR | Objašnjava istoobličnice na svojim primjerima. |
| ODLIČAN | Učenik objašnjava i razlikuje jezične pojmove. Samostalno prosuđuje, analizira i povezuje jezične zakonitosti. |

|  |  |
| --- | --- |
| TEMA | Frazemi |
| NEDOVOLJAN | Ne prepoznaje jezične pojave. |
| DOVOLJAN | Prepoznaje frazem. Definira ga. |
| DOBAR | Razumije značenje frazema. Navodi jednostavne primjere. |
| VRLO DOBAR | Objašnjava značenje i uporabu frazema u svakidašnjoj komunikaciji. |
| ODLIČAN | Prikladno rabi češće frazeme, osobito zavičajne. |

|  |  |
| --- | --- |
| TEMA | Glasovi |
| NEDOVOLJAN | Ne prepoznaje i ne razlikuje jezične pojmove. |
| DOVOLJAN | Razlikuje glasove prema podjeli, nabraja ih. |
| DOBAR | Uočava i razumije jezične pojave, opisuje ih, nabraja i razlikuje načine nastajanja glasova. |
| VRLO DOBAR | Učenik razumije jezične zakonitosti i tumači ih. Zna objasniti i upotrijebiti jezično znanje. Samostalno raščlanjuje i rješava jezične zadatke. |
| ODLIČAN | Učenik objašnjava i razlikuje jezične pojmove. Samostalno prosuđuje, analizira i povezuje jezične zakonitosti. |

|  |  |
| --- | --- |
| TEMA | Glasovne promjene |
| NEDOVOLJAN | Ne uspijeva samostalno definirati i nabrojiti jezične pojave. |
| DOVOLJAN | Nabraja glasovne promjene, definira ih. Prepoznaje ih na primjerima uz učiteljevu pomoć. |
| DOBAR | Uočava i prepoznaje glasovne promjene u jednostavnim primjerima. |
| VRLO DOBAR | Provodi glasovne promjene u govorenju i pisanju. |
| ODLIČAN | Objašnjava i međusobno povezuje glasovne promjene na svojim primjerima. |

|  |  |
| --- | --- |
| TEMA | Riječi u kojima se smjenjuju glasovi |
| NEDOVOLJAN | Ne prepoznaje jezične pojave. |
| DOVOLJAN | Prepoznaje dvoglasnik u riječima te različite reflekse u različitim narječjima. |
| DOBAR | Izgovara i piše riječi u kojima se smjenjuju *ije, je, i* u skladu s normom. |
| VRLO DOBAR | Razlikuje troslov od slijeda triju slova. |
| ODLIČAN | Primjenjuje pravila o smjenjivanju *ije* s *je, e, i.* |

|  |  |
| --- | --- |
| TEMA | Zamjenjivanje zavisnih rečenica glagolskim prilozima |
| NEDOVOLJAN | Ne prepoznaje jezične pojave. Ne uspijeva samostalno definirati glagolske priloge. |
| DOVOLJAN | Definira glagolske priloge i prepoznaje ih. |
| DOBAR | Uočava i razumije jezične pojave, opisuje ih, nabraja i razlikuje glagolske priloge. |
| VRLO DOBAR | Objašnjava značenje priloga i njihovu službu u rečenici. |
| ODLIČAN | Pravilno rabi glagolske priloge te zna preoblikovati zavisne rečenice glagolskim prilozima. |

|  |  |
| --- | --- |
| TEMA | Isticanje prijevremenosti i istovremenosti |
| NEDOVOLJAN | Ne prepoznaje i ne razlikuje jezične pojmove. |
| DOVOLJAN | Prepoznaje vremenske odnose iskazane različitim glagolskim oblicima. |
| DOBAR | Razumije značenja vremenskih odnosa iskazana različitim glagolskim oblicima. |
| VRLO DOBAR | Zna slagati futur prvi u futur drugi u zavisno složenim rečenicama. |
| ODLIČAN | Tumači uporabu futura 1. te futura 2. u zavisno složenoj rečenici. |

|  |  |
| --- | --- |
| TEMA | Isticanje pogodbe, mogućnosti i želje |
| NEDOVOLJAN | Ne prepoznaje i ne razlikuje jezične pojmove. |
| DOVOLJAN | Prepoznaje pogodbu, mogućnost, želju iskazanu kondicionalom. |
| DOBAR | Razumije pogodbu, mogućnost i želju izrečenu kondicionalom. |
| VRLO DOBAR | Tumači i razlikuje želju od pogodbe ili mogućnosti. |
| ODLIČAN | Izriče pogodbu i mogućnost zavisnom rečenicom. |

|  |  |
| --- | --- |
| TEMA | Višestruko složena rečenica |
| NEDOVOLJAN | Ne uspijeva samostalno definirati višestruko složenu rečenicu. |
| DOVOLJAN | Definira višestruko složenu rečenicu. |
| DOBAR | Prepoznaje obilježja višestruko složene rečenice. Navodi jednostavan, tipičan primjer. |
| VRLO DOBAR | Raščlanjuje višestruko složenu rečenicu na ishodišne rečenice i određuje njihov međuodnos. |
| ODLIČAN | Pravilno sastavlja višestruko složenu rečenicu u govorenju i pisanju. |

|  |  |
| --- | --- |
| TEMA | Osnovna obilježja hrvatskih narječja |
| NEDOVOLJAN | Ne razlikuje narječja, ne razlikuje štokavsko narječje od hrvatskoga književnog jezika. |
| DOVOLJAN | Razlikuje narječja uz pomoć učitelja. Zna navesti neke prostore gdje se njima govori. |
| DOBAR | Razlikuje najvažnije obilježja narječja. |
| VRLO DOBAR | Razlikuje štokavsko narječje od hrvatskoga književnog jezika. |
| ODLIČAN | Razumije i razlikuje odnos između hrvatskoga književnog jezika i hrvatskoga standardnog jezika. |

|  |  |
| --- | --- |
| TEMA | Zavičajni govor i narječja prema književnom jeziku |
| NEDOVOLJAN | Ne prepoznaje zavičajni govor i ne razlikuje ga od hrvatskoga književnoga jezika. |
| DOVOLJAN | Razlikuje zavičajni govor i narječje od hrvatskoga književnog jezika. |
| DOBAR | Navodi obilježja zavičajnoga govora (tipične izraze, riječi...). |
| VRLO DOBAR | Razumije odnos i ulogu zavičajnoga govora i narječja prema hrvatskome književnom jeziku. |
| ODLIČAN | Zamjenjuje riječi i izraze zavičajnoga govora hrvatskim književnim jezikom i obratno. |

|  |  |
| --- | --- |
| TEMA | Pisanje višečlanih imena |
| NEDOVOLJAN | Ne poznaje pravopisna pravila u pisanju velikoga slova. |
| DOVOLJAN | Prepoznaje pravopisna pravila o pisanju velikoga slova. |
| DOBAR | Navodi lakše, tipične, uobičajene primjere. |
| VRLO DOBAR | Objašnjava pravopisna pravila. |
| ODLIČAN | Samostalno navodi primjere. Primjenjuje pravopisna pravila. |

|  |  |
| --- | --- |
| TEMA | Povijest hrvatskog jezika od 20. stoljeća |
| NEDOVOLJAN | Ne poznaje temeljne podatke o hrvatskom jeziku u 20. i 21. stoljeću. |
| DOVOLJAN | Navodi temeljne podatke o hrvatskom jeziku u 20. i 21. stoljeću. |
| DOBAR | Nabraja i povezuje podatke o hrvatskom jeziku te povijesne događaje. |
| VRLO DOBAR | Objašnjava temeljne podatke o hrvatskom jeziku u 20. i 21. stoljeću. |
| ODLIČAN | Razumije važnost povijesnih događaja tijekom razvoja hrvatskog jezika. |

*Književnost – interesi učenika, sposobnosti i odnos prema radu*

odličan (5)

* pokazuje izrazito zanimanje za književno-umjetničko područje
* aktivno sudjeluje u nastavi književnosti
* samoinicijativno se uključuje u interpretaciju teksta
* originalan je u rješavanju zadataka potaknutih interpretacijom teksta
* razrađuje ideju teksta u detalje
* kreativan je u razradi novih ideja
* izvrsno uočava i prepoznaje tematski sadržaj i odnose među likovima
* samostalno izvodi zaključke
* naučenim činjenicama se služi lako i brzo ih prepoznaje u tekstu
* lako otkriva uzročno-posljedične veze
* izrazitih je stvaralačkih sposobnosti
* zadatke prima s radošću i u njih unosi vlastite ideje
* književno djelo doživljava na najvišoj razini te jasno i precizno oblikuje pouku književnoga djela
* samostalno tumači književno djelo te točno primjenjuje književne pojmove
* razlikuje, točno imenuje i oprimjeruje književne vrste i stilska izražajna sredstva

 vrlo dobar (4)

* ima razvijenu sposobnost otkrivanja stilskih i sadržajnih odrednica u tekstu
* književno djelo doživljava na visokoj razini i uočava pouku književnog djela
* samostalno rješava probleme
* samostalno tumači književni tekst, razlikuje, imenuje i uglavnom točno koristi književne pojmove
* razlikuje književne vrste te uglavnom točno koristi književne pojmove
* često se uključuje u interpretaciju teksta
* uspješno karakterizira likove na osnovi njihovih postupaka
* povremeno je nesiguran u točnost svojih zaključaka
* trudi se pri stvaralačkoj primjeni usvojenih znanja u samostalnim pokušajima
* zadatke izvršava redovito i uredan je

dobar (3)

* lako prepoznaje konkretna stilska sredstva, a teže metaforiku teksta
* povremeno se uključuje u raščlambu književnog teksta
* na učiteljev poticaj sudjeluje u nastavnome satu
* književno djelo razumije i doživljava na prosječnoj razini
* djelomično tumači književni tekst, prepoznaje i imenuje lakše književne pojmove
* razlikuje i imenuje književne vrste, ali teže oblikuje pouku djela
* definira stilska izražajna sredstva, ali ih teže prepoznaje u književnom tekstu.
* zadatke rješava uz vođenje i poticaj
* često je nesamostalan u radovima koji zahtijevaju iznošenje vlastitih razmišljanja o problem
* povremeno zanemaruje izvršavanje zadataka ili ih ne izvršava na vrijeme
* otežano uočava uzročno-posljedične veze unutar teksta

 dovoljan (2)

* pokazuje slabo zanimanje u nastavi književnosti
* na poticaj reagira privremeno i nepotpuno (površno)
* često ne vodi dovoljno računa o kvaliteti i urednosti svojih zadaća
* često zaboravlja izvršiti zadatke
* u raščlambu djela se uključuje samo na poticaj
* otežano prepoznaje naučene činjenice u primjerima iz književnog teksta
* pripovjedni tekst razumijeva na razini fabule, a likove karakterizira na razini citata
* (gotovo nikad ne iznosi vlastite zaključke)
* književno djelo djelomično razumije, a doživljaj djela je na najnižoj razini
* uz učiteljevu pomoć tumači književni tekst
* definira književne pojmove i stilska izražajna sredstva, ali ih teško uočava i ne imenuje

nedovoljan (1)

* ne pokazuje zanimanje za nastavu književnosti
* ne razlikuje književne vrste, ne razumije pročitani tekst i ne može izraziti doživljaja djela
* ne piše zabilješke na satu
* ne definira književne pojmove

KNJIŽEVNOST

|  |  |
| --- | --- |
| TEMA | Pristup temi u književnom djelu |
| NEDOVOLJAN | Ne pamti književnoteorijski pojam i ne prepoznaje ga u tekstu. |
| DOVOLJAN | Definira i imenuje ključni pojam, ali ga ne prepoznaje u tekstu. |
| DOBAR | Razlikuje ključne pojmove. |
| VRLO DOBAR | Prepoznaje i objašnjava humor, ironiju i satiru. |
| ODLIČAN | Samostalno primjenjuje stečena znanja (analizira odnos pisca prema temi). Objašnjava ulogu ironije, satire i humora u izražavanju teme, piščeva stajališta. |

|  |  |
| --- | --- |
| TEMA | Putopis |
| NEDOVOLJAN | Ne prepoznaje značenja književnoteorijskih pojmova. |
| DOVOLJAN | Definira i imenuje ključne pojmove te ih prepoznaje u tekstu uz učiteljevu pomoć. |
| DOBAR | Samostalno uočava obilježja putopisa, asocijativnost. |
| VRLO DOBAR | Objašnjava obilježja putopisa, važnost asocijativnosti pri nastajanju putopisa. |
| ODLIČAN | Samostalno analizira književni tekst s obzirom na sve ključne pojmove. Navodi primjere putopisa i pisaca. |

|  |  |
| --- | --- |
| TEMA | Novela |
| NEDOVOLJAN | Ne pamti pojam novele i ne prepoznaje novelu. Ne razumije pojam psihološkoga i emotivnog prikazivanja lika. |
| DOVOLJAN | Uočava novelu kao vrstu proznog teksta. Uočava odnose među likovima u noveli. |
| DOBAR | Razlikuje emotivno prikazivanje lika od psihološkoga prikazivanja lika. |
| VRLO DOBAR | Uočava prepoznatljiva obilježja novele, psihološkoga i emotivnog prikazivanja lika. |
| ODLIČAN | Objašnjava obilježja novele, odnose među likovima u noveli. Uspoređuje novelu s pripovijetkom. |

|  |  |
| --- | --- |
| TEMA | Moderna bajka |
| NEDOVOLJAN | Ne pamti i ne razlikuje pojmove. |
| DOVOLJAN | Definira i imenuje ključne pojmove te ih prepoznaje i razlikuje uz učiteljevu pomoć. |
| DOBAR | Samostalno uočava najvažnije obilježja klasične i moderne bajke. |
| VRLO DOBAR | Objašnjava obilježja klasične i moderne bajke. |
| ODLIČAN | Navodi primjere, uspoređuje. |

|  |  |
| --- | --- |
| TEMA | Ep |
| NEDOVOLJAN | Ne uočava ep, ne pamti ključne pojmove. |
| DOVOLJAN | Definira i imenuje ključne pojmove uz ep. |
| DOBAR | Uočava ep, prepoznaje epskog junaka, uočava pjevanja kao dijelove epa. |
| VRLO DOBAR | Samostalno određuje obilježja epa. Uočava karakteristike epskoga junaka. |
| ODLIČAN | Uspoređuje ep s epskom pjesmom ili proznim djelom, raščlanjuje i objašnjava obilježja epa i karakteristike epskoga junaka. |

|  |  |
| --- | --- |
| TEMA | Stilska izražajna sredstva: simbol, alegorija |
| NEDOVOLJAN | Ne pamti književnoteorijske pojmove i ne prepoznaje ih u tekstu. |
| DOVOLJAN | Definira i imenuje ključne pojmove te ih prepoznaje i uspoređuje uz učiteljevu pomoć. |
| DOBAR | Uočava alegoriju u pripovijetki i alegoriju u pjesmi (alegorijska pripovijetka i alegorijska pjesma). Samostalno uočava simbol. |
| VRLO DOBAR | Objašnjava alegoriju i simbol, alegorijsku pripovijetku |
| ODLIČAN | Objašnjava razliku između alegorije i simbola te alegorije i metafore. Navodi primjere. |

|  |  |
| --- | --- |
| TEMA | Kompozicija lirske pjesme |
| NEDOVOLJAN | Ne pamti književnoteorijske pojmove i ne prepoznaje ih. Ne razlikuje temu od motiva. |
| DOVOLJAN | Uočava razliku između teme i motiva te njihovu povezanost u pjesmi. |
| DOBAR | Uočava obilježja pjesme u prozi. |
| VRLO DOBAR | Razlikuje lirsku pjesmu od pjesme u prozi. Uspoređuje obilježja. Izdvaja motive i objašnjava njihovu povezanost s temom pjesme. Objašnjava motiviranost postupaka likova. |
| ODLIČAN | Samostalno interpretira pjesmu u prozi s obzirom na ključne pojmove. Navodi primjere. |

|  |  |
| --- | --- |
| TEMA | Ritam u lirskoj pjesmi |
| NEDOVOLJAN | Ne pamti književnoteorijske pojmove i ne prepoznaje ih u tekstu. |
| DOVOLJAN | Definira i imenuje ključne pojmove te ih prepoznaje i uspoređuje uz učiteljevu pomoć. |
| DOBAR | Prepoznaje ključne pojmove, uočava razliku među njima (razina razumijevanja). |
| VRLO DOBAR | Objašnjava samostalno ključne pojmove kao ritmotvorne elemente u pjesmi. Razlikuje inverziju kao pjesnički element od inverzije u gramatici. |
| ODLIČAN | Samostalno primjenjuje stečena znanja pri interpretaciji pjesme. Uočava obilježja i različitost među ritmotvornim elementima. |

|  |  |
| --- | --- |
| TEMA | Dramske vrste |
| NEDOVOLJAN | Ne poznaje pojmove. |
| DOVOLJAN | Prepoznaje monodramu. Razlikuje protagonista i antagonista. |
| DOBAR | Razotkriva obilježja monodrame., unutarnjeg monologa. |
| VRLO DOBAR | Objašnjava obilježja monodrame. Uspoređuje monodramu s dramom. |
| ODLIČAN | Navodi primjer monodrame. Objašnjava ulogu i važnost unutarnjeg monologa. |

|  |  |
| --- | --- |
| TEMA | Književnost – umjetnost riječi |
| NEDOVOLJAN | Ne uočava i ne razlikuje pojmove pisca i pripovjedača. |
| DOVOLJAN | Uočava razliku između pisca i pripovjedača. Pamti temeljne književne pojmove (književni rod). |
| DOBAR | Uočava kako se ista tema ostvaruje u različitim književnim rodovima. Usvaja temeljna književna znanja (pripovijedanje u 1. i 3. osobi). |
| VRLO DOBAR | Primjenjuje temeljna književna znanja o književnome rodu, vrstama, pripovjedaču. |
| ODLIČAN | Navodi primjere pripovjedača o književnim djelima, primjere književnih vrsta u svakome književnom rodu. |

|  |  |
| --- | --- |
| TEMA | Književna baština |
| NEDOVOLJAN | Na pamti osnovne podatke iz povijesti književnosti. |
| DOVOLJAN | Pamti i navodi osnovne podatke o M. Maruliću, njegova djela. |
| DOBAR | Navodi barem jednoga pisca starije hrvatske književnosti prema načelu zavičajnosti (M. A. Relković itd.). |
| VRLO DOBAR | Zna i objašnjava ulogu M, Marulića u hrvatskoj književnosti. |
| ODLIČAN | Samostalno istražuje o starim hrvatskim piscima i piscima iz svoga zavičaja. |

*Lektira* – *interesi učenika, sposobnosti i odnos prema radu*

odličan (5)

* ima vrlo razvijen interes za čitanje
* izrazito je marljiv na satovima lektire
* samoinicijativno i uspješno sudjeluje u raspravama
* uzorno vodi bilješke i kvalitetno izvrši svaki postavljeni zadatak (analizu, prikaz, komentar, portret, plakat...)
* izvrsno interpretira i analizira djelo na svim zadanim razinama
* čita više od zadanog plana
* knjigu čita na vrijeme poštujući zadani rok, a na satu lektire koristi se dnevnikom čitanja
* u potpunosti ovladava sadržajem knjige, a doživljaj je književnog djela na vrlo visokoj razini
* ima uredan i kvalitetno napisan dnevnik čitanja u kojemu kritički promišlja o pročitanom djelu
* na satu je aktivan i pokazuje vrlo visoku razinu kreativnosti pri analizi književnog djela
* zainteresiran je za svaki oblik rada i način obrade lektire
* u interpretaciji se točno koristi književnim pojmovima
* otkriva prenesena značenja
* može vrlo jasno i precizno odrediti poruku književnog djela
* poruku, ideju, sadržaj ili književni lik dovodi u suodnos sa stvarnim životom ili drugim književnim djelima zauzimajući mišljenje koje čvrsto i argumentirano brani
* kulturno se ponaša prema ostalim učenicima poštujući njihova razmišljanja
* ima visoko razvijenu kulturu govorenja i slušanja

 vrlo dobar (4)

* pročita svako zadano djelo
* knjigu pročita na vrijeme poštujući zadani rok, a na sat lektire nosi dnevnik čitanja
* dobro vodi bilješke o pročitanim djelima i savjesno rješava ostale tipove zadataka
* ovladava sadržajem knjige, a doživljaj je književnog na visokoj razini
* ima uredan dnevnik čitanja u kojem kritički promišlja o pročitanome
* na satu je aktivan
* često sudjeluje u raspravama
* na satu lektire kulturno se ponaša prema ostalim učenicima poštujući njihova razmišljanja
* može odrediti poruku ili ideju književnog djela
* promišlja o književnom djelu, uspoređuje ga s prije pročitanim djelima, osobama ili događajima iz stvarnog života te argumentirano iznosi svoje mišljenje
* u interpretaciji se uglavnom točno koristi književnim pojmovima
* povremeno su mu potrebna dodatna objašnjenja
* ponekad je nesiguran u ispravnost svojih zaključaka
* ima razvijenu kulturu govorenja i slušanja

 dobar (3)

* trudi se knjigu pročitati do zadanog roka, na sat lektire nosi dnevnik čitanja
* ponekad čita površno, bez razumijevanja ili necjelovito
* većim dijelom ovladava sadržajem, a doživljaj je književnog djela na prosječnoj razini
* trudi se sudjelovati u aktivnostima i interpretaciji koliko mu dopušta spoznavanje sadržaja književnog djela
* povremeno ne poštuje postavljene rokove
* vodi osnovne bilješke o pročitanome književnom djelu
* piše bilješke tijekom i nakon čitanja (određuje temu, mjesto i vrijeme radnje, likove, piše psihološku analizu glavnog lika)
* zauzima mišljenje prema pročitanom djelu i nastoji ga obrazložiti
* u komunikaciji i suradnji s drugim učenicima pokazuje manje teškoće
* kultura slušanja i govorenja je na prosječnoj razini

 dovoljan (2)

* uglavnom čita površno
* često ne poštuje zadane rokove
* ima slabo razvijen interes za čitanje
* povremeno samo pročita djelo, a ne donese zadatke u vezi s pročitanim
* ne poštuje zadani rok za čitanje knjige, na sat lektire zaboravlja donijeti dnevnik čitanja pa to čini na nekom od idućih sati
* nesiguran je u sadržaj književnog djela, a doživljaj je književnog djela na niskoj razini
* nesamostalan je u pisanju zadataka, tj. dnevnika čitanja
* teško uočava odnose u djelu
* radovi su neuredni i jednoobrazni
* potrebno ga je stalno poticati i podsjećati na čitanje
* pokazuje minimalno zanimanje za aktivnosti i interpretaciju književnog djela
* piše bilješke nakon čitanja (određuje temu, mjesto i vrijeme radnje, likove, piše psihološku analizu glavnog lika, kratak sadržaj djela)
* bilješke su necjelovite i kratke, šture
* rijetko iznosi svoje mišljenje, uvijek na poticaj
* nespretno obrazlaže dojam o pročitanome djelu
* u komunikaciji i suradnji s drugim učenicima pokazuje teškoće
* kultura slušanja i govorenja na niskoj je razini

nedovoljan (1)

* ne pokazuje zanimanje za čitanje
* ne vlada sadržajem književnog djela
* ne pokazuje zanimanje za aktivnosti i interpretaciju književnog djela
* \*ne vodi dnevnik čitanja i ne piše zabilješke o zadanome književnome djelu
* \*ne može izreći dojam o pročitanome djelu
* ometa druge učenike na satu lektire
* kultura slušanja i govorenja na nedovoljnoj je razini

Napomena:

Svi radovi koje učenici potpišu kao svoje, a prepisani su iz ˝Vodiča kroz lektiru˝, s interneta ili od drugih učenika, kao i oni koji su potpuno nesamostalno napisani (koje im netko drugi napiše, a oni samo svojim rukopisom prepišu) neće biti pozitivno ocijenjeni!)

*Jezično izražavanje – interesi učenika, sposobnosti i odnos prema radu, školska zadaća*

odličan (5)

*Usmeno:*

* čita tečno i izražajno
* ima razvijenu sposobnost interpretativnog čitanja
* ima vrlo bogat rječnik
* izražava se slikovito i maštovito
* krasnoslovi pjesmu na visokoj razini
* pokazuje ustaljenu pravilnost u govornom izražavanju
* provodi pravogovorna pravila
* uspješan je u svim oblicima prepričavanja
* samostalno i uspješno izlaže o zadanoj temi
* u potpunosti vlada govornim vrednotama
* izražava se hrvatskim standardnim (književnim) jezikom i ima vrlo bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u govornim vježbama u kojima se ističe kreativnost, jasno izlaže i samostalno obrazlaže vlastito mišljenje
* ima odlično razvijenu kulturu slušanja i izvrsno komunicira sa slušateljima
* interpretativno čita tekst na najvišoj razini, ima izvrsno razvijenu sklonost za krasnoslov

*Pismeno:*

* ima razvijenu sposobnost literarnog oblikovanja teme
* njeguje vlastiti stvaralački izraz
* točno primjenjuje pravopisna pravila
* pokazuje bogatstvo rječnika u sastavcima
* primjenjuje stilska izražajna sredstva
* rečenice su tečne, ulančane, izražajne
* ima zavidnu sposobnost komponiranja sastavka
* originalan je u literarnim pokušajima
* piše iscrpno
* piše uredno, čitljivim i povezanim rukopisom
* ima iznimno bogat rječnik i vrlo je kreativan u literarnome i novinarskome izričaju
* izvrsno piše sve oblike pisanog izražavanja poštujući kompoziciju zadanog oblika
* u potpunosti je usvojio pravopisna i gramatička pravila te ih dosljedno i točno primjenjuje

*Školska zadaća:*

|  |  |
| --- | --- |
| OCJENA | ODLIČAN |
| SADRŽAJ | *Učenik oblikuje sadržaj u cijelosti zanimljivo i originalno.* |
| KOMPOZICIJA I STIL | *Kompozicijski model učenik dosljedno provodi ili ima drugu originalnu shemu kompozicije. Stil u potpunosti usklađuje sa sadržajem. učenik pokazuje bogatstvo rječnika, raznovrsnu primjenu izražajnih sredstava kao i uporabu različitih riječi koje služe za pojačavanje dojma.* |
| PRAVOPIS I SLOVNICA | *Pravopisno i slovnički potpuno točno učenik oblikuje školsku zadaću uz toleranciju jedne pogreške.* |
| ČITLJIVOST I UREDNOST | *Učenik je u cijelosti sastavak napisao pisanim slovima, vrlo uredno i čitljivo.* |

 vrlo dobar (4)

*Usmeno:*

* vješto oblikuje govorne poruke
* čita tečno i izražajno s rijetkim pogreškama
* krasnoslovi pjesmu na vrlo dobroj razini
* uglavnom provodi pravogovorna pravila
* najvećim dijelom vlada govornim vrednotama
* uspješan je u prepričavanju
* tečno se izražava
* izražava se hrvatskim standardnim (književnim) jezikom i ima bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u dramatizacijama i govornim vježbama
* jasno i točno izlaže, trudi se ostvariti komunikaciju sa slušateljima
* izražajno čita i krasnoslovi

*Pismeno:*

* ima bogat rječnik i kreativan je u novinarskome i literarnom izričaju
* vrlo uspješno piše sve oblike pisanog izražavanja poštujući kompoziciju zadanoga oblika
* usvojio je pravopisna i gramatička pravila i uglavnom ih točno primjenjuje
* pazi na kompoziciju sastavka
* sastavci su tematski korektni
* primjenjuje pravopisna pravila
* trudi se obogatiti sastavke stilskim izražajnim sredstvima
* pokazuje stvaralačke sposobnosti
* piše uredno i čitljivo
* rečenice su ulančane
* ponekad ne iscrpi temu do kraja i ostavlja nejasne poruke
* pogreške su rijetke i uglavnom stilske prirode

*Školska zadaća:*

|  |  |
| --- | --- |
| OCJENA | VRLO DOBAR |
| SADRŽAJ | *Sadržaj je učenikove školske zadaće izvoran – učenikov, ali nije u potpunosti zanimljiv.* |
| KOMPOZICIJA I STIL | *Učenik oblikuje sve kompozicijske dijelove, ali ne postiže potpunu cjelovitost teksta. Učenik postiže punoću izraza, skladno izražavanje i jasno uobličene misli uz manje stilske nedostatke (bombastičnost, razlivenost, pretrpanost…)* |
| PRAVOPIS I SLOVNICA | *Učenik čini dvije pravopisne ili slovničke pogreške u primjeni pravopisnih pravila.* |
| ČITLJIVOST I UREDNOST | *Sastavak je pisan pisanim slovima, uredan i čitljiv.* |

 dobar (3)

*Usmeno:*

* treba raditi na poboljšanju načina i tempa čitanja
* teško nalazi riječi za točno izražavanje vlastitih misli (oskudniji rječnik)
* suzdržan je u usmenom izlaganju
* povremeno se služi razgovornim jezikom
* uspješan je u sažetom prepričavanju
* trudi se provoditi pravogovorna pravila (reagira na upozorenja i nastoji ispraviti pogreške)
* rijetko pazi na govorne vrednote
* krasnoslovi pjesmu na prosječnoj razini
* trudi se izražavati standardnim (književnim) jezikom i ima razvijen rječnik
* uočava odstupanja od književnog jezika u govoru drugih osoba, ali često sam griješi u govoru
* pravilno i jasno izgovara glasove, uglavnom pravilno naglašuje riječi i uglavnom pravilno ostvaruje rečeničnu intonaciju
* sudjeluje u dramatizacijama i govornim vježbama
* vlada tehnikom čitanja, ali ne razvija vlastiti odnos prema pročitanom pa ga je potrebno usmjeravati
* ponekad pokazuje nestrpljenje u komunikaciji s drugima pa mora razvijati kulturu slušanja

*Pismeno:*

* u literarnim pokušajima sklon je oponašanju
* povremeno griješi u primjeni pravopisne norme
* sastavci su mu kompozicijski nesređeni
* rijetko upotrebljava stilska izražajna sredstva
* sastavci su tematski oskudni i kratki
* rječnik je prosječan i ustaljen
* povremeno upotrebljava izraze iz razgovornog jezika
* pravopisna i gramatička pravila djelomično je usvojio te ih nedosljedno primjenjuje

*Školska zadaća:*

|  |  |
| --- | --- |
| OCJENA | DOBAR |
| SADRŽAJ | *Sadržaj školske zadaće učenik usklađuje s naslovom, ali nije kreativan.* |
| KOMPOZICIJA I STIL | *Učenik vidljivo kompozicijski oblikuje tekst, ali jedan je dio teksta kompozicijski nesređen. Učenik sastavak stilski razvlači, ima nepotrebnih riječi i ponavljanja izraza. Ističe osobnu zamjenicu na početku rečenice.* |
| PRAVOPIS I SLOVNICA | *Učenik čini tri do četiri pravopisne ili slovničke pogreške u primjeni pravopisnih pravila.* |
| ČITLJIVOST I UREDNOST | *Učenik piše pisanim slovima, tekst sastavka je uglavnom čitljiv.* |

dovoljan (2)

*Usmeno:*

* ima slabo razvijenu vještinu čitanja
* pravilno i jasno izgovara glasove, ali sporo čita
* teže izražava misli i oblikuje rečenice
* na učiteljev poticaj sudjeluje u dramatizacijama i govornim vježbama
* ima oskudan rječnik
* uglavnom se služi razgovornim jezikom
* često rabi neknjiževne izraze
* izlaže samo na poticaj, i to vrlo kratko i neprecizno
* slabo provodi pravogovorna pravila
* rijetko pazi na govorne vrednote
* uz učiteljevu pomoć izražava se hrvatskim standardnim (književnim) jezikom i ima oskudniji rječnik
* poštuje pravila komunikacije
* razumije samo jednostavnije sadržaje, a tijekom izlaganja se često oslanja na učiteljevu pomoć

*Pismeno:*

* rukopis je neuredan i povremeno nečitak
* sastavci su kompozicijski često nesređeni; prima sugestije, ali ih se ne drži
* pravopisno i gramatički griješi, ali uz dodatno objašnjenje i ispravlja
* unosi elemente razgovornog jezika
* sklon je ustaljenim frazama
* sastavci nemaju stvaralačkih obilježja
* rječnik je oskudan i ustaljen
* uz učiteljevu pomoć piše najjednostavnije oblike pisanog izražavanja
* pravopisna i gramatička pravila nedosljedno primjenjuje te uvijek piše ispravak svakog pisanog oblika

*Školska zadaća:*

|  |  |
| --- | --- |
| OCJENA | DOVOLJAN |
| SADRŽAJ | *Učenik oblikuje sadržaj školske zadaće prema zadanoj tmi, ali ga u potpunosti ne razrađuje.* |
| KOMPOZICIJA I STIL | *Kompoziciju nedosljedno ostvaruje, iako su kompozicijski dijelovi vidljivi. Učenik piše pretežno stilski nesređeno. rečenice nisu u potpunosti jasne i suvisle niti ulančane. Rječnik je siromašan.* |
| PRAVOPIS I SLOVNICA | *Učenik ima pet pravopisnih ili slovničkih pogrešaka u primjeni pravopisnih pravila.* |
| ČITLJIVOST I UREDNOST | *Učenik miješa tiskana i pisana slova, sastavak je djelomično nečitljiv.* |

nedovoljan(1):

*Usmeno:*

* ne trudi se izražavati hrvatskim standardnim (književnim) jezikom i ne prihvaća učiteljevu pomoć
* odbija sudjelovati u dramatizacijama i govornim vježbama
* nema razvijenu kulturu slušanja i ne poštuje pravila komunikacije
* ne vlada u potpunosti tehnikom čitanja i ne želi krasnosloviti

*Pismeno:*

* ne pokazuje zanimanje za pisano izražavanje
* odbija suradnju i ne trudi se napisati zadani oblik ni uz učiteljevu pomoć

*Školska zadaća:*

|  |  |
| --- | --- |
| OCJENA | NEDOVOLJAN |
| SADRŽAJ | *Na sadržajnoj razini učenik nije pisao školsku zadaću u svezi sa zadanom temom i/ili nije ju dovršio.* |
| KOMPOZICIJA I STIL | *U školskoj zadaći učenik nije ovladao kompozicijom. Nisu vidljivi kompozicijski odjeljci sastavaka.*  *Učenik ima siromašan rječnik. Stilski nesređeno piše sastavak. Ne povezuje rečenice.* |
| PRAVOPIS I SLOVNICA | *U školskoj zadaći učenik ima šesti i više pravopisnih pogrešaka u primjeni pravopisnih pravila.* |
| ČITLJIVOST I UREDNOST | *Učenik ne piše sastavak pisanim slovima. Školska je zadaća potpuno nečitljiva. Učenik miješa ćirilicu i latinicu.* |

JEZIČNO IZRAŽAVANJE

|  |  |
| --- | --- |
| TEMA | Različitost stilova |
| NEDOVOLJAN | Ne prepoznaje stilove u tekstu, ne zapamćuje obilježja stilova. Ne razumije potrebu za izražavanjem različitih stilova. |
| DOVOLJAN | Razumije pojam stila. Zapamćuje vrste stilova. Prepoznaje većinu stilova. Razumije potrebu za izražavanjem različitim stilovima. |
| DOBAR | Opisuje obilježja pojedinog stila. Razumije cilj izražavanja nekim stilom. Predviđa kojim će se stilom koristiti u određenim situacijama. |
| VRLO DOBAR | Tumači razlike među stilovima, istražuje odlike zadanog stila. |
| ODLIČAN | Primjenjuje razgovorni, književnoumjetnički stil. Publicistički i poslovni primjenjuje u zadanim situacijama. Komentira potrebu za različitim stilovima izražavanja. |

|  |  |
| --- | --- |
| TEMA | Razgovorni stil |
| NEDOVOLJAN | Ne zamjećuje obilježja razgovornog stila, ne prepoznaje posuđenice. Ne razlikuje lokalizme i dijalektizme. |
| DOVOLJAN | Zamjećuje obilježja razgovornog stila. Prepoznaje posuđenice i žargonizme, lokalizme i dijalektizme. |
| DOBAR | Uočava obilježja razgovornog stila. Navodi primjere posuđenica, žargonizama, lokalizama i dijalektizama. |
| VRLO DOBAR | Primjereno se služi razgovornim stilom i neverbalnim sredstvima u različitim komunikacijskim situacijama. |
| ODLIČAN | Zamjećuje stilsku i obavijesnu vrijednost žargonizama, lokalizama, dijalektizama i posuđenica. Zamjenjuje ih stilski neutralnim riječima. |

|  |  |
| --- | --- |
| TEMA | Rasprava |
| NEDOVOLJAN | Ne definira raspravu. Ne zapamćuje obilježja rasprave. |
| DOVOLJAN | Definira raspravu. Sudjeluje u raspravi. |
| DOBAR | Sluša i primjereno sudjeluje u raspravi. Razumije važnost dokazivanja misli i stajališta. |
| VRLO DOBAR | Sažima i zaključuje na temelju dokaza. |
| ODLIČAN | Jasno iznosi svoje dokaze izražavajući misli i stajalište u pisanoj i govornoj komunikaciji. |

|  |  |
| --- | --- |
| TEMA | Problemski članak |
| NEDOVOLJAN | Ne razlikuje kritiku od problemskog članka te od drugih vrsta tekstova. |
| DOVOLJAN | Definira problemski članak i kritiku. Prepoznaje takvu vrstu teksta. |
| DOBAR | Razlikuje kritiku i članak od drugih vrsta tekstova. Opisuje obilježja članka i kritike. |
| VRLO DOBAR | Uočava suprotstavljena mišljenja i sam/sama suprotstavlja mišljenje. Zamjećuje razliku između problemskog članka i kritike. |
| ODLIČAN | Samostalno navodi primjere, npr. članka i kritike. Piše kritiku i problemski članak. |

|  |  |
| --- | --- |
| TEMA | Novinarski stil |
| NEDOVOLJAN | Ne navodi obilježja novinarskog stila. Ne prepoznaje ga. |
| DOVOLJAN | Navodi obilježja novinarskog stila i prepoznaje ga. |
| DOBAR | Razlikuje novinarski stil od drugih stilova. |
| VRLO DOBAR | Objašnjava obilježja novinarskog stila na primjerima. Poznaje intervju kao oblik razgovora. |
| ODLIČAN | Piše novinarskim stilom. |

|  |  |
| --- | --- |
| TEMA | Administrativno-poslovni stil |
| NEDOVOLJAN | Ne razumije primjerene tekstove pisane tim stilom. Ne navodi obilježja. |
| DOVOLJAN | Razumije primjerene tekstove pisane tim stilom. Navodi obilježja. |
| DOBAR | Prepoznaje stilska obilježja zapisnika, zahtjeva i prijave. Ispunjava administrativne formulare uz učiteljevu pomoć. |
| VRLO DOBAR | Razlikuje i tumači stilska obilježja zapisnika, zahtjeva i prijave. Zna samostalno ispuniti uobičajene administrativne formulare (brzojav, pretplatne listiće, ankete, prijavnice). |
| ODLIČAN | Tumači administrativni stil, razlikuje ga od ostalih. Samostalno se njime služi u ispunjavanju formulara. |

|  |  |
| --- | --- |
| TEMA | Životopis |
| NEDOVOLJAN | Ne prepoznaje životopis kao tekst pisan administrativno-poslovnim stilom. Ne navodi obilježja dopisa i molbe. |
| DOVOLJAN | Prepoznaje životopis. Nabodi obilježja životopisa, molbe i dopisa. |
| DOBAR | Zna djelomično objasniti obilježja životopisa, molbe, dopisa. Piše životopis uz učiteljevu pomoć. |
| VRLO DOBAR | Piše vlastiti životopis samostalno. |
| ODLIČAN | Tumači obilježja dopisa i molbe, uspoređuje ih sa životopisom. |

|  |  |
| --- | --- |
| TEMA | Osvrt ili prikaz |
| NEDOVOLJAN | Ne navodi i ne prepoznaje obilježja osvrta i prikaza. |
| DOVOLJAN | Prepoznaje osvrt i prikaz. |
| DOBAR | Navodi obilježja osvrta i prikaza. |
| VRLO DOBAR | Razlikuje osvrt od prikaza. Objašnjava obilježja. |
| ODLIČAN | Zna pisati osvrt ili prikaz o odabranoj temi služeći se bilješkama ili natuknicama. |

|  |  |
| --- | --- |
| TEMA | Pismo |
| NEDOVOLJAN | Ne razlikuje osobno od otvorenog pisma. Ne poznaje obilježja. |
| DOVOLJAN | Poznaje obilježja osvrta i prikaza. |
| DOBAR | Piše otvoreno pismo poštujući uljudna pravila i formu pisma (uz učiteljevu pomoć). |
| VRLO DOBAR | Piše samostalno otvoreno pismo poštujući uljudna pravila i formu pisma. |
| ODLIČAN | Razlikuje stilska obilježja otvorenoga i osobnoga pisma u odnosu prema službenom dopisu. |

|  |  |
| --- | --- |
| TEMA | Red riječi u rečenici |
| NEDOVOLJAN | Ne razlikuje obični, neobilježeni red riječi od obilježenoga reda riječi. |
| DOVOLJAN | Razlikuje obični, neobilježeni red riječi od obilježenoga reda riječi. |
| DOBAR | Djelomično razumije ulogu različitog poretka riječi u rečenici. |
| VRLO DOBAR | Potpuno razumije ulogu različitoga poretka riječi u rečenici. |
| ODLIČAN | Pravilno rabi nenaglasnice u rečenici. |

|  |  |
| --- | --- |
| TEMA | Sličnosti i razlike među riječima |
| NEDOVOLJAN | Ne razlikuje istozvučnice, istopisnice i istoobličnice u govoru i pismu. |
| DOVOLJAN | Prepoznaje istozvučnice, istopisnice i istoobličnice u govoru i pismu. |
| DOBAR | Razlikuje istozvučnice, istopisnice i istoobličnice u govoru i pismu. |
| VRLO DOBAR | Samostalno navodi primjere istozvučnica, istopisnica i istoobličnica. |
| ODLIČAN | Pravilno rabi nenaglasnice u rečenici. |

|  |  |
| --- | --- |
| TEMA | Slušanje, čitanje, govorenje i pisanje dijalektnih tekstova |
| NEDOVOLJAN | Ne zamjećuje razliku između zavičajnoga i standardnog govora. |
| DOVOLJAN | Zamjećuje razliku između zavičajnoga i standardnoga govora, materinskoga i manjinskoga jezika. |
| DOBAR | Čita i razumije zavičajna književna djela. |
| VRLO DOBAR | Govori i piše zavičajnim književnim idiomom. |
| ODLIČAN | Uspješno stvara tekstove na zavičajnom idiomu. |

|  |  |
| --- | --- |
| TEMA | Pisanje – poštivanje pravopisne norme |
| NEDOVOLJAN | Ne osvješćuje i ne usustavljuje prethodna znanja i vještine. |
| DOVOLJAN | Osvješćuje i usustavljuje prethodna znanja i vještine. |
| DOBAR | Primjenjuje prethodna znanja i vještine. Piše veliko slovo u skladu s pravopisom. |
| VRLO DOBAR | Uvježbano piše i izgovara riječi u kojima se pojavljuj glasovi *č, ć, đ, dž, ije, je.* Piše kratice u skladu s pravopisom. Pravilno obilježava upravni govor. |
| ODLIČAN | Uspješno se služi pravopisom. Samostalno navodi primjere. Objašnjava pravila. |